b'\n_START_ARTICLE_\nLea\n_START_SECTION_\nIzvor imena\n_START_PARAGRAPH_\nIme Lea  je svetopisemsko ime in izhaja iz hebrejskega imena Lea z nekdanjim pomenom \xc2\xbbvrsta antilope\xc2\xab, tudi \xc2\xbbdivja krava\xc2\xab\xc2\xa0ali \xc2\xbbka\xc4\x8da\xc2\xab. O\xc4\x8ditno gre za ime, ki je nastalo v \xc5\xbeivinorejski kulturi. Svetopisemska Lea je bila h\xc4\x8di lastnika \xc4\x8dred Labana. Lea je lahko tudi skraj\xc5\xa1ana oblika imena Leonida\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Lea: 3.124. Med vsemi \xc5\xbeenskimi imeni pa je ime Lea po pogostosti uporabe uvr\xc5\xa1\xc4\x8deno na 87. mesto.\n_START_SECTION_\nOsebni praznik\n_START_PARAGRAPH_\nV koledarju je ime Lea zapisano 22. marca; Lea plemenita \xc5\xbeena iz Rima, vdova in spokojnica, ki velja za zavetnico vdov, umrla leta 384.'